**Ministru kabineta rīkojuma projekta “Par valsts nekustamā īpašuma Aizsargu ielā 25, Ludzā, Ludzas novadā, nodošanu Ludzas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Projekta mērķis ir atļaut Iekšlietu ministrijai nodot bez atlīdzības Ludzas novada pašvaldības īpašumā valsts nekustamo īpašumu Aizsargu ielā 25, Ludzā, Ludzas novadā, lai to izmantotu pašvaldības autonomo funkciju īstenošanai. Projekts stāsies spēkā tā parakstīšanas brīdī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma 42. panta pirmā daļa un 43. pants, likuma “Par pašvaldībām” 15. panta pirmās daļas 6. un 9. punkts.Ludzas novada domes 2020. gada 25. jūnija sēdes protokols Nr.10 (33. §) “Par nekustamā īpašuma Aizsargu ielā 25, Ludzā, Ludzas novadā, pārņemšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Nodrošinājuma valsts aģentūra 2020. gada 5. jūnija vēstulē Nr. 1.2.8.-01/1982 “Par nekustamā īpašuma pārņemšanu” piedāvāja Ludzas novada pašvaldībai pārņemt valsts nekustamo īpašumu (nekustamā īpašuma kadastra Nr. 6801 001 0207) – zemes vienību (zemes vienības kadastra apzīmējums 6801 001 0207) 1283 m² platībā un būvi – dārza mājiņu (būves kadastra apzīmējums 6801 001 0207 001) ar kopējo platību 101,2 m2 (galvenais lietošanas veids 1110 – viena dzīvokļa mājas) – Aizsargu ielā 25, Ludzā, Ludzas novadā (turpmāk – nekustamais īpašums).Nekustamais īpašums netiek izmantots Iekšlietu ministrijas iestāžu funkciju nodrošināšanai. Īpašuma tiesības uz nekustamo īpašumu ir nostiprinātas Ludzas pilsētas zemesgrāmatas nodalījumā Nr. 100000038115 Latvijas valstij Iekšlietu ministrijas personā.Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVK IS) nekustamā īpašuma kadastrālā vērtība uz 2020. gada 1. janvāri ir 6 662 *euro*; zemes vienībai – 911 *euro*; būvei – 5 751*euro*.Nekustamā īpašuma objekta ekspluatācija uzsākta 1982. gadā.  Zemes vienībai noteiktais lietošanas mērķis: 0601 – individuālo dzīvojamo māju apbūve. Nekustamajam īpašumam zemesgrāmatas nodalījuma III daļas 1. iedaļā atzīmes veidā ir ierakstīti šādi apgrūtinājumi: * Zvirgzdenes ezera 20 m aizsargjosla – 1 283 m2;
* Zvirgzdenes ezera 10 m tauvas josla – 378 m2.

 Saskaņā ar NĪVK IS datiem par nekustamo īpašumu zemes vienībai ir noteikti šādi apgrūtinājumi: - pierobeža – 0,1283 ha platībā;- tauvas joslas teritorija gar ezeru – 0,0975 ha platībā; - no 100 līdz 1000 hektāriem lielas dabiskas ūdenstilpes vides un dabas resursu aizsardzības aizsargjoslas teritorija lauku apvidos - 0,1283 ha platībā. Nekustamais īpašums nav iznomāts. 2020. gada 25. jūnijā pieņemts Ludzas novada domes sēdes lēmums (sēdes protokols Nr. 10, 33. §) pārņemt bez atlīdzības Ludzas novada domes īpašumā nekustamo īpašumu Aizsargu ielā 25, Ludzā, Ludzas novadā. Nekustamais īpašums nepieciešams Ludzas novada domes autonomo funkciju īstenošanai saskaņā ar likuma “Par pašvaldībām” 15. panta pirmās daļas 6. punktu – nodrošināt veselības aprūpes pieejamību, kā arī veicināt iedzīvotāju veselīgu dzīvesveidu un sportu un 9. punktu – sniegt palīdzību iedzīvotājiem dzīvokļa jautājumu risināšanā – izpildei. Likuma “Par palīdzību dzīvokļa jautājumu risināšanā” 13. pants nosaka gadījumus, kad pašvaldībai neatliekami ir jāsniedz palīdzība personām dzīvokļa jautājuma risināšanā un jānodrošina personas ar pagaidu dzīvojamo telpu, taču Ludzas novada pašvaldības dzīvojamais fonds ir ļoti niecīgs. Pašvaldības bilancē vairāku gadu periodā atrodas samērā ievērojama materiāltehniskā bāze sporta aktivitātēm un veselīga dzīvesveida veicināšanai, un pašvaldībai nav telpas, lai uzglabātu šo materiāltehnisko bāzi. Nekustamais īpašums tiks izmantots, lai vienlaikus nodrošinātu abu pašvaldības autonomo funkciju īstenošanu – nodrošināt veselības aprūpes pieejamību, kā arī veicināt iedzīvotāju veselīgu dzīvesveidu un sportu, un sniegt palīdzību iedzīvotājiem dzīvokļa jautājumu risināšanā. Funkcija, kas saistīta ar palīdzības sniegšanu dzīvesvietas jautājumā, tiks īstenota izmantojot būvi (būves kadastra apzīmējums 6801 001 0207 001), bet veselīga dzīvesveida un sporta veicināšanas funkcija tiks izmantota nekustamā īpašuma sastāvā esošā zeme un nojume (būves kadastra apzīmējums 6801 001 0207 002). Saskaņā ar Civillikuma 857. panta pirmo daļu blakus lieta iegūst piederuma raksturu, ja viņas uzdevums ir kalpot galvenai un viņa ir pastāvīgi ar to saistīta un atbilst šim uzdevumam ar savām dabiskām īpašībām. Savukārt, Civillikuma 853. pants nosaka, ka visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, kādēļ, atsavinot galveno lietu, pie tās piederīga blakus lieta šaubu gadījumā atzīstama par atsavinātu kopā ar to, ja vien nav tieši noteikts pretējais, līdz ar to projekts paredz valsts nekustamo īpašumu atsavināt kopā ar nekustamā īpašuma piederumiem (blakus lietām). Saskaņā ar Civillikuma 853. pantu kopā ar nekustamo īpašumu tiks atsavināti arī tā piederumi (blakus lietas) – Iekšlietu ministrijas valdījumā un Nodrošinājuma valsts aģentūras bilancē esošās būves – nojume (būves kadastra apzīmējums 6801 001 0207 002) un sausā tualete (būves kadastra apzīmējums 6801 001 0207 003), kas nav ierakstītas zemesgrāmatā, taču ir nesaraujami saistītas ar minēto valsts nekustamo īpašumu.Būvju platība ir mazāka par 25 m², līdz ar to tās ir uzskatāmas par mazēkām, kas atbilstoši likuma “Par nekustamā īpašuma ierakstīšanu zemesgrāmatās” 19. panta pirmās daļas 1. punktam zemesgrāmatā nav ierakstāmas kā patstāvīgs īpašuma objekts. Ludzas novada pašvaldība pēc rīkojuma projektā minētā nekustamā īpašuma pārņemšanas savā īpašumā kopā ar mazēkām varēs tās reģistrēt nekustamā īpašuma sastāvā. Saskaņā ar Publiskas personas mantas atsavināšanas likuma 42. panta pirmo daļu atvasinātas publiskas personas nekustamo īpašumu var nodot bez atlīdzības citas atvasinātas publiskas personas vai valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts vai atvasināta publiska persona šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi. Saskaņā ar iepriekš minēto ir sagatavots projekts, kas paredz Iekšlietu ministrijai nodot bez atlīdzības Ludzas novada pašvaldības īpašumā nekustamo īpašumu. Projekts paredz Ludzas novada pašvaldībai pienākumu:1. nekustamo īpašumu bez atlīdzības nodot valstij, ja tas vairs netiek izmantots pašvaldības autonomo funkciju īstenošanai;
2. nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Ludzas novada pašvaldība nodrošina projektā minēto pašvaldības autonomo funkciju īstenošanu, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
 |
| 3. | Projekta izstrādē iesaistītās institūcijas un publiskas personas kapitālsabiedrības |  Iekšlietu ministrija un Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Ludzas novada pašvaldība un tās iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu |  Projekta tiesiskais regulējums neietekmē tautsaimniecību, valsts saimniecības nozari un nemaina administratīvo slogu. |
| 3. | Administratīvo izmaksu monetārs novērtējums |  Projekta tiesiskais regulējums neietekmē administratīvo slogu. |
| 4. | Atbilstības izmaksu monetārs novērtējums |  Rīkojuma projekta tiesiskais regulējums atbilstības izmaksas nerada. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 12 355 | - 12 355 | 12 355 | - 12 355 | 12 355 | - 12 355 | - 12 355 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 12 355 | - 12 355 | 12 355 | - 12 355 | 12 355 | - 12 355 | - 12 355 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 12 355 | - 12 355 | 12 355 | - 12 355 | 12 355 | - 12 355 | - 12 355 |
| 2.1. valsts pamatbudžets | 12 355 | - 12 355 | 12 355 | - 12 355 | 12 355 | - 12 355 | - 12 355 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nekustamo īpašumu uzturēšanai saskaņā ar likumu “Par valsts budžetu 2020. gadam” Nodrošinājuma valsts aģentūrai budžeta apakšprogrammā 40.02.00 “Nekustamais īpašums un centralizētais iepirkums” plānoti ieņēmumi no maksas pakalpojumiem saskaņā ar Ministru kabineta 2019. gada 19. novembra noteikumiem Nr. 534 "Nodrošinājuma valsts aģentūras maksas pakalpojumu cenrādis" 12 355 *euro* apmērā un attiecīgie izdevumi nekustamā īpašuma uzturēšanai, komunālajiem maksājumiem un nekustamā īpašuma nodokļa nomaksai. Ņemot vērā to, ka valsts nekustamo īpašumu plānots nodot Ludzas novada pašvaldībai, ir sagatavoti grozījumi Ministru kabineta 2019.gada 19.novembra noteikumos Nr.534 “Nodrošinājuma valsts aģentūras maksas pakalpojumu cenrādis” (nolūkā svītrot attiecīgo īpašumu no maksas pakalpojumu cenrāža), kas paredzēti pieteikt izsludināšanai Valsts sekretāru sanāksmē. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekta īstenošanai papildu finanšu līdzekļi nav nepieciešami.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama to tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Tā kā projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc izsludināšanas Valsts sekretāru sanāksmē būs publiski pieejams Ministru kabineta tīmekļvietnes sadaļā – Tiesību aktu projekti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Iekšlietu ministrija, Nodrošinājuma valsts aģentūra un Ludzas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Ludzas novada pašvaldība veiks visas ar nekustamo īpašumu ierakstīšanu zemesgrāmatā saistītas darbības, un visus izdevumus segs no sava budžeta līdzekļiem. |
| 3. | Cita informācija | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

Šoldre 67829062

zanna.soldre@agentura.iem.gov.lv